Saya mau tau Sejarah dari Pengiktirafan kesatuan sama jantina di Cyprus. Jelaskan dalam bahasa melayu

Pada tahun 2010, Setiausaha Tetap Menteri Dalam Negeri Cyprus, Lazaros Savvides, memberitahu bahawa kerajaan akan mula mengkaji isu mengenai hak perkahwinan pasangan sama jenis di negera itu.

Ini diikuti dengan pengumuman oleh Menteri Dalam Negeri, Eleni Mavrou pada tahun 2013 bahawa beliau secara rasminya sedang mengusahakan sebuah rang undang-undang untuk cadangan mewujudkan perkongsian hidup sivil, berbanding meluaskan kepada hak untuk perkahwinan pasangan sama jantina. Kerajaan kemudiannya menerima draf rang undang-undang tersebut. Pada bulan Mac tahun yang sama, Presiden Nicos Anastasiades dan kerajaan beliau menyatakan sokongan terhadap rang undang-undang tersebut. Pada November 2013, Menteri Dalam Negeri, Socratis Hasikos, mengesahkan bahawa rang undang-undang tersebut kekal menjadi salah satu agenda kerajaan, dengan sebuah draf telah disediakan dan dihantar ke kementerian-kementerian yang lain untuk semakan. Hasratnya untuk mengadakan undian di Parlimen pada bulan April 2014, namun, sehingga Jun 2014, rang undang-undang tersebut masih belum dihantar. Menurut Setiausaha Tetap Kementerian, Constantinos Nicolaides, rang undang-undang tersebut sepatutnya telah siap pada bulan April, namun masih dalam perangkaan. Pada Julai 2014, Menteri Dalam Negeri, Socratis Hasikos menjelaskan bahawa rang undang-undang yang dicadangkan memerlukan konsensus dari semua pihak sebelum dimajukan. Beliau telah memberi semua parti sebuah salinan dan meminta mereka untuk mengkaji ia sebelum mesyuarat kedua pada bulan September. Hasikos menekankan bahawa beliau tidak akan mengadakan undian sehingga beliau yakin semua parti akan menyokong.

Pada Mac 2014, Ketua Gereja Ortodok Cyprus, Archbishop Chrysostomos II menyuarakan pandangannya menentang rancangan untuk pemperkenalkan perkongsian hidup sivil mahupun hak berkahwin, dan menggesa gereja-gereja untuk sama-sama menentang homoseksualiti dan menyelar kerajaan sekular sebagai "melemahkan integriti moral" dengan membenarkan hak yang sama kepada golongan homoseksual: “Apabila, sebagai contoh, pemerintah menghalalkan bukan sahaja perkongsian sivil biasa tetapi 'perkahwinan homoseksual', gereja harus tegas dalam mengutuk homoseksuali.”

Pada 6 Mei 2015, Kabinet Cyprus meluluskan rang undang-undang kesepakatan berkecuali jantina dengan hak-hak perkahwinan. Pada 6 Jun 2015, parti pemerintah, DISY mengumumkan sokongan mereka untuk undang-undang perkongsian hidup. Rang undang-undang tersebut telah dibaca buat pertama kali pada 18 Jun 2015. Pada 1 Julai 2015, Parlimen memutuskan untuk menamakan semula skim pengiktirafan perkongsian yang dicadangkan kepadapersedudukan sivil Bacaan kedua dirancang diadakan pada 9 Julai, namun ditanggung sehingga musim luruh. Rang undang-undang tersebut dibaca buat kali kedua dan ketiga pada 26 November 2015 dan diluluskan dengan undian 39-12, dengan 3 undian berkecuali. Ia telah diterbitkan dalam gazet rasmi pada 9 Disember 2015 dan berkuatkuasa sejurus penerbitan.